**Pe când trecutul dispărea**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În adâncimea unui plus

de nonvaloare demonstrată

heralzi moderni cu pana scut

întreg nimicul ni-l arată.

Se erijează în profeți

în noua ordine spectrală

unde fantome de ”poieți”

picioarele de glod își spală.

Și bate gongul triumfal,

și iar apune un deceniu

ca să se nască altul iar

c-un maxim declarat de geniu.

La piața vorbelor de carne

își strigă negustorii marfa,

se vând la kilogram romane

în care mutilată-i arta.

Se-mpreunează asfințitul

cu nebuloasa neștiință,

un răspopit este soldatul

conducător spre necredință.

Pe scena noilor trotuare

purtând un coif de vreme proastă,

cu mâinile în buzunare

stă înlemnită Limba noastră.

Și-un amalgam de sentimente,

ca un cortegiu funerar,

dispare sub grămezi de pietre

și-n urmă demonii apar.

Adina V.

1.12.2019